b'\n_START_ARTICLE_\nKarahanid-uiguurin kieli\n_START_PARAGRAPH_\nKarahanid-uiguurin kieli on yksi Keski-Aasian ja Kazakstanin alueella 1000\xe2\x80\x931200-luvulla k\xc3\xa4ytetyn turkkilaisen kirjakielen nimityksist\xc3\xa4. Muita nimityksi\xc3\xa4 ovat it\xc3\xa4turkkilainen, oguusilais-kipt\xc5\xa1akkilainen, uiguurilais-kipt\xc5\xa1akkilainen, karluk-horezmin, karluk-uiguurin, karahanid-ka\xc5\xa1garin sek\xc3\xa4 muinaisturkkilainen kieli._NEWLINE_Muinaisuiguurista poiketen karahanid-uiguuri kuuluu turkkilaisten kielten karlukkilaiseen ryhm\xc3\xa4\xc3\xa4n. Suurin osa sen muistomerkeist\xc3\xa4 on kirjoitettu uiguurilaisella kirjaimistolla. Sen ohella on k\xc3\xa4ytetty arabialaista aakkostoa, Brahmi-kirjoitusta sek\xc3\xa4 turkkilaista riimukirjoitusta.'